cyanic-selkie/wikianc huggingface dataset:
Մի անգամ Հոլիվուդում
«Մի անգամ Հոլիվուդում» (Once Upon a Time in Hollywood), Քվենտին Տարանտինոյի ֆիլմը, որի գլխավոր դերերում նկարահանվել են Լեոնարդո ԴիԿապրիոն, Բրեդ Փիթը և Մարգո Ռոբին   ։ Լյուք Փերիի մասնակցությամբ ստեղծված վերջին ֆիլմն է ։
Պրեմիերան կայացել է 2019 թվականի մայիսի 21-ին Կաննի կինոփառատոնում, որտեղ ցուցադրության ավարտից հետո հանդիսատեսը վեց րոպե ծափահարել է ։ Նույն օրը Sony Pictures Entertainment ընկերությունը ներկայացրել է ֆիլմի պաշտոնական թրեյլերը ։
Դերերում
Ֆիլմում նկարահանվել են նաև Մայքլ Վինսենթ Մաքհյուն, Ջուլյա Բաթերսը, Մարտին Քոուվը, Բրենդա Վակերոն, Նիկոլ Գալիսիան, Քրեյգ Ստարկը, Մարկո Ռոդրիգեսը, Ռամոն Ֆրանկոն, Ռաուլ Կարդոնան, Սիդնի Սուինին, Քլու Գուլագերը, Մայքի Մեդիսոնը, Ինբալ Արիմավը, Նատալի Քոենը, Կանզաս Բոուլինգը, Փարքեր Լև Բոուլինգը, Դանիելա Փիքը, Լիզա Դին, Ռոբերտ Բրոսկին, Ջեյմս Շլեգելը, Բրայան Պատրիկ Բաթլերը, Թոմ Հարթիգը, Չադ Ռիջլին, Ռեբեկա Ռիթենհաուսը և Հարլի Քուին Սմիթ։
Թիմ Ռոթը, Մայքլ Մեդսենը, Ջեյմս Մարսդենը, Ջեյմս Ռեմարը և Դեննի Սթրոնգը նույնպես մասնակցել են նկարահանումներին, բայց նրանց տեսարանները հանվել են ։
Արտադրություն
Ֆիլմի նկարահանումներն սկսվել են 2018 թվականի հունիսի 18-ին և շարունակվել մինչև նոյեմբերի 1-ը  ։
Քննադատություն
Rotten Tomatoes կայքում ֆիլմն ունի 92 % վարկանիշ 65 գրախոսությունների հիման վրա՝ 10 հնարավորից 8,21 միջին միավորով։ Կայքի քննադատական եզրակացությունում նշվում է. «Կլանող ու անզուսպ, բայց հիմնավոր մտածված «Մի անգամ Հոլիվուդում» ֆիլմը հավասարակշռում է Տարանտինոյի պրովոկացիոն իմպուլսները հասուն ռեժիսորի տեսլական պարզության հետ» ։ Metacritic կայքում ֆիլմին տրվել է 100 հնարավորից 88 միավոր՝ հիմնված 18 գրախոսությունների վրա, ինչը համապատասխանում է «համընդհանուր ճանաչմանը» ։ Կինոքննադատ Փիթեր Բրեդշոուն ֆիլմին տվել է առավելագույն դրական գնահատական՝ այն կոչելով «վրդովիչ, ապակողմնորոշող զվարճանք» ։
Արտաքին հղումներ
Կատեգորիա:2019 ֆիլմեր Կատեգորիա:Քվենտին Տարանտինոյի ֆիլմեր Կատեգորիա:Անգլերեն ֆիլմեր Կատեգորիա:Ամերիկյան դրամա ֆիլմեր Կատեգորիա:Բրիտանական դրամա ֆիլմեր Կատեգորիա:Ամերիկյան քրեական ֆիլմեր Կատեգորիա:Բրիտանական քրեական ֆիլմեր Կատեգորիա:Columbia Pictures ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Ֆիլմեր, որոնց գործողությունները տեղի են ունենում Լոս Անջելեսում Կատեգորիա:Լոս Անջելեսում նկարահանված ֆիլմեր Կատեգորիա:Բրիտանական ֆիլմեր Կատեգորիա:BAFTA մրցանակի դափնեկիր ֆիլմեր Կատեգորիա:Ամերիկյան կատակերգական դրամա ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան քրեական դրամա ֆիլմեր Կատեգորիա:Ամերիկյան քրեական թրիլեր ֆիլմեր Կատեգորիա:Ամերիկյան քրեական կինոկատակերգություններ Կատեգորիա:Ամերիկյան թրիլեր դրամա ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան թրիլեր ֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:2010-ականների դրամա ֆիլմեր Կատեգորիա:Բրիտանական թրիլեր ֆիլմեր Կատեգորիա:Բրիտանական կինոկատակերգություններ
Գծային կապակցվածություն
Կապակցվածություն գծային, տոպոլոգիական տարածության կարևոր հատկություն. X տոպոլոգիական տարածության M ենթաբազմությունը կոչվում է գծորեն կապակցված, եթե նրա յուրաքանչյուր երկու կետ հնարավոր է միացնել M-ի մեջ գտնվող անընդհատ կորով։ Գծորեն կապակցված յուրաքանչյուր բազմություն կապակցված է, մինչդեռ հակառակը, ընդհանրապես ասած, ճիշտ չէ։ Եթե M-ը գծորեն կապակցված է, ապա նրա բոլոր հոմեոմորֆ պատկերները նույնպես այդպիսին են, այսինքն՝ գծային կապակցվածությունը տոպոլոգիական հատկություն է։
Կատեգորիա:Տոպոլոգիա
Ֆարա ին Սաբինա
Ֆարա ին Սաբինա (Fara in Sabina), կոմունա Իտալիայում, գտնվում է Լացիո մարզի Ռիետի պրովինցիայում։ Բնակչությունը կազմում է 10 801 մարդ, խտությունը կազմում է 200 մարդ/կմ²։ Տարածքը կազմում է 54 կմ²։ Փոստային ինդեքս՝ 02032։ Հեռախոսային կոդ՝ 0765։
Կոլխոզնիկ
«Կոլխոզնիկ», խորհրդային շրջանի հայկական երկշաբաթյա պատկերազարդ հանդես։
«Կոլխոզնիկ»-ը զգալի ավանդ էր ներդրել անգրագիտության վերացման, դպրոցական գործի կազմակերպման, սոցիալիստական կենցաղի արմատավորման բնագավառներում։
Հաջորդել է «Գյուղատնտեսական կյանք» ամսագրին։
Վիկտոր Կոչևսկի
Վիկտոր Վասիլևիչ Կոչևսկի (Віктор Васильович Кочевський, ), ուկրաինացի խորհրդային բանաստեղծ, թարգմանիչ, ՀԽՍՀ մշակույթի վաստակավոր գործիչ, Երկրորդ համաշխարհային պատերազմի մասնակից։
Կենսագրություն
1962-1965 թվականներին եղել է Ուկրաինայի գրողների միության՝ Խարկովի կազմակերպության վարչության նախագահը, 1974 թվականից Կիևի կազմակերպության վարչության քարտուղարն է։ Հրատարակել է «Հայրենակիցներ» (1957), «Խնդության վարպետներ» (1960 թվական), «Հող ներշնչման» (1961 թվական), «Հավերժական խարույկներ» (1972 թվական), «Գարունների հասակակիցը» (1977), մանուկների համար՝ «Սևանի ծիծեռնակը» (1960), «Կապարե սոխակը» (1971), «Անտառի տոնը» (1977) և այլ ժողովածուներ։
1955 թվականից, երբ առաջին անգամ այցելել է Հայաստան, սկսել է ուսումնասիրել հայոց լեզուն, գրականությունն ու մշակույթը։
Կազմել է հայ երիտասարդական պոեզիայի անթոլոգիա («Սևանի լուսաբացը», 1973) և հայ խորհրդային բանաստեղծների երկերի ժողովածու («Հայոց երկրի մեղեդիներ», 1973)։
Նոր Մարաղայի պատմության և մշակույթի անշարժ հուշարձանների ցանկ (Մարտակերտի շրջան)
Այս հոդվածը ներկայացնում է Արցախի Հանրապետություն Մարտակերտի շրջանի Նոր Մարաղա գյուղի պատմության և մշակույթի հուշարձանների ցանկը ։ Ցանկում ներառված է ընդամենը 18 հուշարձան։
Ծանոթագրություններ
Կատեգորիա:Մարտակերտի շրջանի հուշարձանների ցանկեր
Հաննա Արենդտ
Յոհաննա (Հաննա) Արենդթ (Hannah Arendt, ), հրեական ծագմամբ գերմանաամերիկյան փիլիսոփա, պատմաբան, քաղաքագետ, տոտալիտարիզմի տեսության հիմնադիր։ 1933 թվականին տարագրվել է Ֆրանսիա, իսկ 1941 թվականին ԱՄՆ։
Համիլտոն շրջան (Նյու Յորք)
Համիլտոն շրջան (Hamilton County), ԱՄՆ Նյու Յորք նահանգի 62 վարչական միավորներից մեկը։ Ընդհանուր տարածությունը 4.683 կմ² է, բնակչությունը՝ 4.836 մարդ (2010 թ. տվյալներով)։ Շրջկենտրոնն է Լեյք Փլեզանտ բնակավայրը։ Կազմավորվել է 1816 թ.։
Հաննա Արենդտ
Նրա կարծիքով ինչպես նացիոնալ-սոցիալիզմը, այնպես էլ ստալինիզմը պետության ամբողջատիրական նոր ժամանակակից ձևեր են, որոնք չպետք է շփոթել ճնշման ավանդական ձևերի հետ։ Ամբողջատիրությունը ձգտում է անսահմանափակ տիրապետության իր երկրի ներսում և դրանից դուրս։ Դրա տարբերակիչ գծերից են պետական գաղափարախոսության առկայությունը, ահաբեկչությունը, որպես քաղաքական տիրապետության հաստատման և ամրապնդման միջոց, գաղափարախոսության իրականացում, որը հռչակում է միակ ճշմարիտը հասարակության զարգացման մեկնաբանության գործում։ «Ամբողջատիրական մարդը» նրա կարծիքով ատոմացված, օտարված անհատ է, «զանգվածի» ներկայացուցիչ, որը միավորվում է կոլեկտիվ սոցիալական մարմինների մեջ բռնության համապարփակ գաղափարախոսական ձեռնածության շնորհիվ։ Ամբողջատիրական վարչակարգի իդեալական մոդել էր համարում նացիստական համակենտրոնացման ճամբարը, որտեղ մարդու մոտ քայքայվում էին վարքի սովորական մոտիվները, բարոյականությունը, հոգեկան և մարմնական հակազդեցությունները։ Արենդթը հեղափոխության պատճառը տեսնում է ոչ թե օբյեկտիվ պատմական գործընթացի այլ մարդու գործողության մեջ։ Դա, իր հերթին, հանգեցրեց ինքնակառավարման ժողովրդական խորհուրդների և հանրության ազատության կարևորմանը։ Ոստի նա օրինակելի է համարում Ամերիկյան հեղափոխությունը և ոչ թե Ֆրանսիականը ու Ռուսականը։ Արենդթի կարծիքով, իր տեսությունը միանգամայն տարբերվում է առկա քաղաքական տեսություններից։
Արտաքին հղումներ
Hannah Arendt (1906-1975). Internet Encyclopedia of Philosophy կայքում
Կատեգորիա:Հոկտեմբերի 14 ծնունդներ Կատեգորիա:1906 ծնունդներ Կատեգորիա:Դեկտեմբերի 4 մահեր Կատեգորիա:1975 մահեր Կատեգորիա:Գերմանացի կին փիլիսոփաներ Կատեգորիա:Գերմանացի քաղաքագետներ Կատեգորիա:Ամերիկացի փիլիսոփաներ Կատեգորիա:20-րդ դարի փիլիսոփաներ Կատեգորիա:Քաղաքական փիլիսոփաներ Կատեգորիա:Լեզվի և պոեզիայի գերմանական ակադեմիայի անդամներ Կատեգորիա:Կին սոցիոլոգներ Կատեգորիա:Արվեստի և գրականության ամերիկյան ակադեմիայի անդամներ Կատեգորիա:Ամերիկացի կին փիլիսոփաներ Կատեգորիա:20-րդ դարի կին գրողներ Կատեգորիա:20-րդ դարի պատմաբաններ Կատեգորիա:Հայդելբերգի համալսարանի շրջանավարտներ Կատեգորիա:Կոլումբիայի համալսարանի դասախոսներ Կատեգորիա:20-րդ դարի ամերիկացի կին գրողներ Կատեգորիա:Գերմանացի կին գրողներ Կատեգորիա:Հրեա փիլիսոփաներ Կատեգորիա:Հոլոքոստի ուսումնասիրողներ Կատեգորիա:Մարբուրգի համալսարանի շրջանավարտներ Կատեգորիա:Ամերիկացի քաղաքագետներ Կատեգորիա:Ամերիկացի քննադատներ Կատեգորիա:Ամերիկացի գրողներ Կատեգորիա:Ամերիկացի սոցիոլոգներ Կատեգորիա:Ամերիկացի լրագրողներ Կատեգորիա:Ամերիկացի հումանիստներ Կատեգորիա:Գերմանացի պատմաբաններ Կատեգորիա:Հրեա գիտնականներ Կատեգորիա:Անձինք նամականիշերի վրա Կատեգորիա:Գերմանիայի քաղաքական գործիչներ
Տիգրան Մեծի մասին օպերաների ցանկ
Մեծ Հայքի թագավորության արքա Տիգրան Մեծին անդրադարձել են՝ ըստ տարբեր կարծիքների, 32-ից 40 օպերաներում, Տիգրան Մեծի աներոջ՝ Միհրդատ VI Եվպատորի մասին գրված 17 օպերաներում Տիգրանը գլխավոր դերակատարություն ունի ։26 օպերա անմիջականորեն վերաբերում են Տիգրան Մեծի կերպարին, դրանցից  23-ի հեղինակները հայտնի են։ Շատ օպերաներում  Տիգրան Մեծը հանդես է գալիս որպես մասնակից, կարևոր կերպար ։ Որոշ օպերաների հեղինակներ հայտնի չեն և պահպանվել են կամ նոտաներն ու լիբրետոները կամ միայն օպերայի անունը, մի մասն էլ գրվել են համահեղինակությամբ՝ «պաստիչո» ժանրի օպերաներ են ։
Արտաքին հղումներ
Կատեգորիա:Տիգրան Մեծ Կատեգորիա:Օպերաների ավանդական կերպարներ
Սոկորևո
Բնակչությունը 2007 թվականին գրանցված տվյալներով կազմում էր 12 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դեմիդովսկի շրջանի բնակավայրեր
Չախչախ թագավորը
«Չախչախ թագավորը», Հովհաննես Թումանյանի հեքիաթներից ։
Պատմություն
Առաջին անգամ տպագրվել է 1907 թվականին՝ Թիֆլիսում լույս տեսած «Հասկեր» մանկական ամսագրի № 5/6-ում (էջ 199-204՝ «Հեքիաթ» ենթավերնագրով։ Այնուհետև 1907 թվականին «Լուսաբեր» դասագրքում (երկրորդ տարի), ապա Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության երրորդ հատորում (էջ 144-148) ։
Ինքնագիրը չի պահպանվել։
Եղիշե Չարենցի անվան գրականության և արվեստի թանգարանի Թումանյանի ֆոնդի № 1360-ում պահվում են հեքիաթի՝ «Լուսաբերում» տպագրված բնագրերը (1907, 1908) ։
Հովհաննես Թումանյանի երկերի լիակատար ժողովածուի 5-րդ հատորում տպագրվել է «Հասկեր» ամսագրից ։
Ծանոթագրություններ
Կատեգորիա:Հովհաննես Թումանյանի հեքիաթներ
Բախչա վանք
Բախչա վանք, գյուղ Արևմտյան Հայաստանում, Էրզրումի վիլայեթի Սպերի գավառակում ։ Գտնվում է Սպեր քաղաքից 14 կմ հարավ-արևելք։
Բնակչություն
XX դարի սկզբին ուներ 22 տուն բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Սպերի շրջանի համայնքներ
Թելման Զուրաբյան
Թելման Սուրենի Զուրաբյան (, թաղված է Երևանում ), հայ արվեստաբան, լրագրող։
Կենսագրություն
Եղել է ԽՍՀՄ Ժուռնալիստների, ՀԽՍՀ Նկարիչների միությունների անդամ։
Հունաբան դպրոց
Հունաբան դպրոց, V դարի կեսի - VIII դարի սկզբի թարգմանական, գիտական և կրթական-լուսավորական ուղղություն Հայաստանում։ Նպատակն էր հայոց պետականության բացակայության պայմաններում, կապված ազգային անկախության հարցերի լուծման հետ (որը նաև ենթադրում էր տեսական կողմնորոշում), զարգացնել աշխարհիկ գիտելիքը։ Հունաբան դպրոցի գործունեությունը հիմնված էր գիտությունների անտիկ դասակարգման (հատկապես արիստոտելյան) և ուսումնական ծրագրի վրա։ Հունաբանները (Դավիթ Քերական, Մովսես Խորենացի, Դավիթ Անհաղթ և ուրիշներ), կրթություն ստանալով հելլենիստական մշակույթի խոշորագույն կենտրոններում (Ալեքսանդրիա, Եդեսիա, Կ.Պոլիս, Աթենք), քաջ ծանոթ էին այդ ժամանակի «եռյակ» (քերականություն, ճարտասանություն, տրամաբանություն-դիալեկտիկա) և «քառյակ» (թվաբանություն՝ թվերի տեսություն, երաժշտության տեսություն, երկրաչափություն և աստղաբաշխություն) գիտություններին, ինչը պայմանավորեց նախ Դիոնիսիոս Թրակացու «Արուեստ քերականութեան» երկի, ապա՝ «Գիրք պիտոյից» հռետորական աշխատությունների, և հետո միայն զուտ տրամաբանական, փիլիսոփայական, բնափիլիսոփայական և այլ բնույթի աշխատությունների (ավելի քան 60 միավոր) թարգմանությունը։ Հունաբան դպրոցի թարգմանությունները ընդգրկում են անտիկ գիտափիլիսոփայական ժառանգությունը (Արիստոտել, Պլատոն, Փիլոն Ալեքսանդրացի, Պորփյուր և ուրիշներ), անտիկ տեսական ավանդույթներին հարող քրիստեական եկեղեցու գործիչների (Գրիգոր Նյուսացի, Նեմեսիոս Եմեսացի և ուրիշներ), կրոնաեկեղեցական հեղինակների (Տիմոթեոս Կուզ, Իրենեոս, Եվտիքիոս Կոստանդնուպոլսեցի և ուրիշներ) երկերը։
Հայաստանում ունենալով խոր ավանդույթներ՝ հելլենիստական մշակույթը նպաստեց Հունաբան դպրոցի արմատավորմանն ու հետագա զարգացմանը։ Հունաբան դպրոցը ոչ միայն յուրացրեց և հայերենով տարածեց անտիկ տեսական ժառանգությունը, այլև նրա գործունեությամբ այն ներառվեց ազգային բարոյահոգեբական արժեքների և սկզբունքների համակարգի մեջ։ Հունաբան դպրոցի որոշ թարգմանություններ ունեն բնագրային արժեք, քանզի հունական բնագրերը (մասամբ կամ ամբողջովին) չեն պահպանվել առհասարակ (Փիլոն Ալեքսանդրացու յոթ գրվածքները, Տիմոթեոս Կուզի «Հակաճառութիւնը», Թեոն Ալեքսանդրացու «Յաղագս ճարտասանական կրթութեանց»-ի վերջին չորս գլուխները)։ Մի այլ խումբ (հատկապես Արիստոտելի «Ստորոգութիւնքը» և «Յաղագս մեկնութեանը», Պորփյուրի «Ներածութիւնը» և այլն) հնագույններից են համաշխարհային գրականության մեջ։ Հայերեն թարգմանությունները (III-IV դդ.) իրենց ճշգրտությամբ հնարավորություն են ընձեռում վերականգնել նախնական հունարեն տեքստերը՝ գերազանցելով ոչ միայն մյուս թարգմանություններին, այլև հունարեն ձեռագրային նմուշներին, որոնցից մեզ հասածները ավելի ուշ շրջանի են (X-XII դդ.) և աղճատված։ Թարգմանական գրականությունը դարձավ ազգային մշակույթի բաղկացուցիչ մասը։ Դրա հետ մեկտեղ ստեղծվեց ինքնատիպ պատմական, փիլիսոփայական, քերականական, բնափիլիսոփայական հարուստ գրականություն, մշակվեց համապատասխան գիտական տերմինաբանություն (տես Հունաբան հայերեն), առանց որի անհնար էր ազգային գիտության ու փիլիսոփայական ճյուղերի ձևավորումն ու զարգացումը։ Դավիթ Անհաղթի շնորհիվ Հայաստանում ձևավորվեց փիլիսոփայական գիտությունը, Անանիա Շիրակացու շնորհիվ՝ բնագիտական ուղղությունը։ Ստեղծված գրականության զգալի մասն ունի մեկնողական բնույթ (տես Մեկնություն)։ Թարգմանական ու ինքնուրույն գիտափիլիսոփայական գործունեությանը զուգընթաց և դրան համապատասխան զարգացավ նաև ուսումնակրթական համակարգը։
Հունաբան դպրոցի գործունեությունը մեծապես նպաստել է հայ ժողովրդի մշակութային և մտավոր ինքնուրույնության հաստատմանը, դրանով իսկ նաև քաղաքական և պետական անկախության համար մղվող պայքարին։
Աստերոիդների ցանկ (215201-215300)
Աստերոիդների ցանկ (215101-215200) * Աստերոիդների ցանկ * Աստերոիդների ցանկ (215301-215400)
Բազմակուսակցականություն
Բազմակուսակցություն, ժողովրդավարական պետություններում սկզբունք, ըստ որի պետւթյունը ճանա­չում և երաշխավորում է կուսակցություն­ների իրավահավասարությունը, նրանց գործունեության ազատությունը և ան­կախությունը։ Բազմակուսակցությունն ավելի ընդհանուր քաղաքական պլյուրալիզմի և գաղափարախոսա կան պլյուրալիզմի սկզբունքների, ինչպես նաև քաղաքացիների միավո­րումներ կազմելու սահմանադրական իրավունքի արտահայտությունն է։ ՀՀ-ում Բազմակուսակցությունն առաջին անգամ ամրագրվել է Հա­ աստանի անկախության մասին հռչակագրում, ապա նաև ՀՀ Սահմանադրությունում։ Բազմակուսակցության սկզբունքը չի բացա­ռում օրենքով սահմանված կարգով ար­գելել կամ կասեցնել այն կուսակցության գործունեությունը, որը չի համապատասխանում օրենքներին։ Այդ լիազորությունները ՀՀ Սահմանադրությամբ վերահաստատված է Սահմանադրական դատարանին (հատոր 100, կետ 9)։ Իրավաբանական (ձևական) Բազմակուսակցությունը պետք է տարբերել իրական Բազմակուսակցությունից, այսինքն՝ տվյալ պետությունում առկա և գործող կուսակցությունների համակար­գը, որը ներկայացնում է քաղաքական և սոցիալական շահերի ողջ գունաշարը։
Աղբյուրներ
Կատեգորիա:Սահմանադրություններ
Վիլյավյուդաս
Վիլյավյուդաս (Villaviudas) բնակավայր և մունիցիպալիտետ Իսպանիայում։ Գտնվում է Պալենսիա պրովինցիայում (Կաստիլաի և Լեոն ինքնավար համայնքում)։ Մունիցիպալիտետը գտնվում է Էլ Սեռատո Պալենտինո շրջանում։ Տարածքը կազմում է 37.36 կմ2։ Բնակչությունը՝ 389 մարդ (2010 թվականի տվյալներով)։ Հեռավորությունը պրովինցիյայի վարչաական կենտրոնից 18 կմ։ Քաղաքի հովանավորն է համարվում սուրբ Իսիդրո Լաբրադորը։
Պալեստրո
Պալեստրո (Palestro), կոմունա Իտալիայի Լոմբարդիա մարզի Պավիա գավառում ։ Բնակչությունը կազմում է 2014 մարդ, բնակչության խտությունը կազմում է 112 մարդ/կմ²։ Զբաղեցնում է՝ 18 կմ2 տարածք։ Հեռախոսային կոդ՝ 0384։ Փոստային ինդեքս՝ 27030։
Ծանոթագրություններ
Կատեգորիա:Իտալիայի բնակավայրեր
Միքայել Խորասանջյան
Միքայել Խորասանջյան, հայ վիրաբույժ, մանկավարժ, հասարակական գործիչ։
Կենսագրություն
1859 թվականին ավարտել է Փարիզի համալսարանի բժշկական ֆակուլտետը։ Սամաթիայում զբաղվել է վիրաբուժությամբ, այնուհետև Կ. Պոլսում ծավալել է բժշկական, գիտամանկավարժական և հասարակական գործունեություն։ 1866 թվականին ընտրվել է Կայսերական բժշկական ընկերության անդամ։ 1873-1902 թվականներին դասավանդել է Կ.Պոլսի բժշկական բարձրագույն դպրոցում։ Բեռլինում մասնակցել է Ռոբերտ Կոխի առաջարկած տուբերկուլինի ուսումնասիրության աշխատանքներին։ Եղել է Սուլթան Համիդի պալատական բժիշկը ։
Ժողովրդական պատգամավորների Սվերդլովսկի քաղաքային խորհրդի շենք
Ժողովրդական պատգամավորների Սվերդլովսկի քաղաքային խորհրդի շենք (Здание Свердловского городского совета народных депутатов), Եկատերինբուրգի ճարտարապետական հուշարձան (տարածաշրջանային նշանակության), 1905 թվականի հրապարակում տեղակայված վարչական շենք (Լենինի պողոտա 24 ա)։ 2016 թվականի դրությամբ շենքում տեղակայված են Եկատերինբուրգ քաղաքի վարչակազմը, Եկատերինբուրգի քաղաքային դուման և «Եկատերինբուրգ քաղաք» ընտրական հանձնաժողովի տեղական ինքնավարության կազմավորումը։
Պատմություն
Մինչև 1917 թվականի հեղափոխությունը քաղխորհրդի ապագա շենքի տեղում տեղակայված էր 19-րդ դարի վերջին կառուցված երկհարկանի Նոր հյուրատունը։ 1917 թվականից հետո այդ շենքում տեղակայված էին տարածաշրջանային թանգարանի, կենդանի և ոչ կենդանի բնության, հնագիտության, ազգագրության և ուրալյան արդյունաբերության բաժինները։ 1930 թվականին շենքը սկսեցին վերակառուցել, որի ընթացքում կառուցվեց Սվերդլովսկի քաղխորհրդի հինգ հարկանի մասնաշենքը։ Շենքի վերակառուցումն իրականացվեց կոնստրուկտիվիզմ ոճով։  Բացի տարբեր քաղաքային կազմակերպություններից, այստեղ տեղակայվեցին Քաղհրատը և խանութներ ։ 1947 թվականին սկսվեց շենքի արմատական վերակառուցումը, այն զարդարեցին սյուներով, իսկ ցոկոլային հատվածը երեսապատեցին գրանիտով։ Քաղաքային խորհրդի շենքը ժամանակակից տեսք ստացավ միայն 1954 թվականին, նրա վրա կառուցվեց աշտարակ սրաձողով և ժամացույցով (սրաձողի բարձրությունը 61 մետր), որի շնորհիվ էլ այն դարձավ քաղաքի կենտրոնի ճարտարապետական տեսանկյունից գերիշխող դիրք գրավող շինությունը։
Ծանոթագրություններ
Կատեգորիա:Եկատերնբուրգի ճարտարապետական հուշարձաններ Կատեգորիա:1954 հիմնադրումներ
(6325) 1991 EA1
(6325) , աստերոիդ աստերոիդների հիմնական գոտում։ Հայտնաբերվել է 1991 թվականի մարտի 14-ին Մասարու Արաիի և Հիրոսի Մորիի կողմից Յորիում ։
Միջին հեռավորությունը Արեգակից կազմում է 2,741948 ա. մ., առավելագույնը մոտենում է 2,1953 ա. մ. հեռավորության վրա և հեռանում 3,2886 ա. մ. ։ Արեգակի շուրջ մեկ ամբողջական պտույտ է կատարում 1658,39 երկրային օրվա ընթացքում, իր ուղեծրով շարժվելով միջինում 0,217078 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,01° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Մասարու Արաիի կողմից հայտնաբերված աստերոիդներ Կատեգորիա:Հիրոսի Մորիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կեղծ ալրացող
Կեղծ ալրացող, պերոնոսպորոզ, բույսերի հիվանդություն։ Հարուցիչը ֆիկոմիցետների դասի, պերոնոսպորայինների ընտանիքի մակաբույծ սնկերն են։ Վնասվում են բույսերի կանաչ մասերը, առավելապես տերևները։ Բույսի հիվանդ մասերի վրա առաջանում են մահացող հյուսվածքների բծավորություններ, որոնց ստորին կողմում երևում է սպիտակ, մոխրագույն կամ մանուշակագույն փառ՝ սնկի սպորատվությամբ։ Հիվանդության զարգացմանը նպաստում են օդի և հողի խոնավությունը և մեղմ կլիման։ Հարուցիչների սնկամարմինը հիմնականում միամյա է, որը բույսի վարակված մասերի հետ մահանում է, բայց կարող է լինել նաև բազմամյա՝ պահպանվելով պալարներում, արմատներում, սոխուկներում և բույսի ձմեռող այլ օրգաններում։ Պերոնոսպորայինների ընտանիքի բոլոր տեսակի սնկերը մակաբույծ են ըստ բույսերի։ Առավել վնասակար են խաղողի միլդիուն, կաղամբի, ծխախոտի, սոխի, արևածաղկի, վարունգի, առվույտի կեղծ ալրացողները։ Հայաստանում խիստ վնասաբեր են խաղողի միլդիուն, ծխախոտի, սոխի կեղծ ալրացողները։ Պայքարի միջոցները, ճիշտ ագրոտեխնիկա, կայուն սորտերի ընտրություն, փոշոտում կամ սրսկում սնկասպաններով։
Կատեգորիա:Բույսերի հիվանդություններ
Բակիս
Բակիս, գյուղ Արևմտյան Հայաստանում, Էրզրումի վիլայեթի Սպերի գավառակում ։
Ծանոթագրություններ
Կատեգորիա:Արևմտյան Հայաստանի գյուղեր
Հերկայմեր շրջան (Նյու Յորք)
Հերկայմեր շրջան (Herkimer County), ԱՄՆ Նյու Յորք նահանգի 62 վարչական միավորներից մեկը։ Ընդհանուր տարածությունը 3.776 կմ² է, բնակչությունը՝ 64.519 մարդ (2010 թ. տվյալներով)։ Շրջկենտրոնն է Հերկայմեր բնակավայրը։ Կազմավորվել է 1791 թ.։
Սերեբրյանկա (գյուղ, Ռազդոլնոյեի շրջան)
Սերեբրյանկա (Серебрянка, Munus), գյուղ Ուկրաինայի Ղրիմի Ինքնավար Հանրապետության Ռազդոլնոյեի շրջանում։ Բնակավայրը նախկինում նաև անվանվել է Օկտյաբրդորֆ։
2001 թվականի տվյալներով Սերեբրյանկա գյուղում բնակվում էր 969 մարդ։
Միիսակյուլա (գյուղ, Մուհու շրջան)
Միիսակյուլա (Mõisaküla), գյուղ Էստոնիայի Սաարեմաա նահանգի Մուհու շրջանում։
2011 թվականի տվյալներով գյուղում բնակվում էր 9 մարդ։
Արտաքին հղումներ
Կատեգորիա:Էստոնիայի Սաարեմաա նահանգի Մուհու շրջանի բնակավայրեր Կատեգորիա:Էստոնիայի գյուղեր
Ինքնաթիռային սպորտ
Ինքնաթիռային սպորտ, ռազմատեխնիկական սպորտի ձև. օրգանապես կապված է ավիացիայի զարգացման, ընդհանուր և սպորտային ինքնաթիռաշինության հետ։ Ընդգրկում է.
Հայաստանում առաշին աերոակումբը կազմավորվել է 1933 թվականին, ինքնաթիռի առաջին թռիչքը կատարվել է 1935 թվականին։ 1935 թվականին «Ու-2» ինքնաթիռով թռիչք է կատարել հայ առաջին կին օդաչու Նինել Ղարաջյանը։ 1969 թվականին Հայաստանի ԴՕՍԱԱՖ-ի կենտրոնական կոմիտեում ստեղծվել է Ինքնաթիռային սպորտի հանրապետական ակումբ։ 1970 թվականից Հայաստանի Ինքնաթիռային սպորտի պատվիրակությունը մասնակցում է խորհրդային համամիութենական սպարտակիադաներին, 1973 թվականից՝ ԽՍՀՄ առաջնության մրցումներին։ 1972 թվականին Հայաստանում կազմակերպվել են Ինքնաթիռային սպորտի անդրկովկասյան առաջնության մրցումներ։ 1976 թվականին Ս. Համբարձումյանը «ՅԱԿ-18» ինքնաթիռով նվաճել է ԽՍՀՄ չեմպիոնի կոչումը։
Սպարտային ինքնաթիռների տեսակներ
Կատեգորիա:Ինքնաթիռային սպորտ
Դիվինոպոլիս
Դիվինոպոլիս (Divinópolis),համայնք Բրազիլիայում՝ Մինաս Ժերայս նահանգի կազմում։ Գտնվում է Վալի դու Ռիու Դոսիի հարավարևմտյան մասում։ Բնակչությունը կազմում է 207 000 մարդ՝ 2007 թվականի տվյալներով։ Գրավում է 708,909կմ2 տարածք։ Բնակչության խտությունը կազմում է՝ 293,4 մարդ/կմ2։
Պատմություն
Քաղաքը հիմնադրվել է 1912 թվականի հունիսի 1-ին։
Վիճակագրություն
Կատեգորիա:Բրազիլիայի բնակավայրեր Կատեգորիա:Մինաս Ժերաիս նահանգի բնակավայրեր Կատեգորիա:1767 թվականին հիմնադրված բնակավայրեր
Սոկուր (գյուղ, Տատիշչևսկի շրջան)
Սոկուր (Сокур), գյուղ Ռուսաստանի Սարատովի մարզի Տատիշչևսկի շրջանի կազմում։
Բնակչությունը վերջին գրանցված տվյալներով կազմում էր 860 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սարատովի մարզի Տատիշչևսկի շրջանի բնակավայրեր
Հակադյուրինգ
Գիտության բնագավառում Եվգենի Դյուրինգի իրականացրած հեղափոխությունը (Herrn Eugen Dührings Umwälzung der Wissenschaft, առավել հայտնի է որպես «Հակադյուրինգ»), գիրք, որը գրել է գերմանացի իմաստասեր Ֆրիդրիխ Էնգելսը։
Ստեղծագործության մասերը հրատարակվել են տարբեր պարբերականներում։ Հեղինակի կյանքի ընթացքում լույս է տեսել երեք անգամ՝ 1878, 1885 և 1894 թվականներին։ Առաջին ռուսերեն թարգմանությունը հրատարակվել է 1905 թվականին, իսկ 1907 թվականին արդեն անգլերեն տարբերակը։
Ձեռագրերը ընթերցել է Կառլ Մարքսը .: Խորհրդային Միությունում այն ընդունվել է որպես դիալեկտիկական մատերալիզմի հիմնարար աշխատություններից մեկը։
Այն բաղկացած է երեք մասից.
Մեկնաբանություններ
Լենինը բարձր է գնահատել Ֆրիդրիխ Էնգելսի աշխատությունը և մեկնաբանել է այն.
Ստեղծագործության երկրորդ մասում Էնգելսն ուսումնասիրել է քաղտնտեսությունը և նրա դրույթները։ Այստեղ նա փորձում է գտնել պատճառը թե ինչու է հասարակությունը բաժանված դասերի։
Երրորդ մասը նվիրված է սոցիալիզմին։ Ըստ այս մասի՝ ամբողջական հասարակության մեջ անխուսափելի է դասակարգային պայքարը։
Կացին ախպեր
Պատմություն
Առաջին անգամ տպագրվել է 1907 թվականին Թիֆլիսում լույս տեսած «Լուսաբեր» դասագրքում (1-ին տարի, էջ 61-62)։ Ապա՝ 1940-1959 թվականին Երևանում լույս տեսած Հովհաննես Թումանյանի երկերի լիակատար ժողովածուի գիտական հրատարակության երրորդ հատորում (էջ 142) ։
Ինքնագիրը չի պահպանվել ։
Հակադյուրինգ
Առաջին բաժին
Առաջին բաժնում շարադրված են դիալեկտիկական և պատմական մատերիալիզմի հիմունքները, փիլիսոփայության հիմնական հարցի մատերիալիստական ըմբռնումը, հիմնավորվում են աշխարհի մատերիականության, նրա ճանաչողության հիմնական օրինաչափությունների, ժամանակի և տարածության՝ իբրև կեցության ձևերի, մատերիայի և շարժման միասնության դրույթները։
Կացին ախպեր
Պատմություն
Հեքիաթի գրության համար հիմք է ծառայել հայկական ժողովրդական «Փշկո-Նռնո» հեքիաթի երկրորդ հատվածը (էջ 351-352)։
Հակադյուրինգ
Առաջին բաժին
Էնգելսը մեծ ուշադրություն է հատկացնում դիալեկտիկայի, նրա հիմնական օրենքների բնութագրմանը, դիալեկտիկական և ձևական տրամաբանության փոխհարաբերությանը։ Դիալեկտիկական մատերիալիզմի դիրքերից «Անտի-Դյուրինգ»-ում քննարկվում են բնագիտության կարևոր հարցերը՝ Դարվինի տեսությունը, օրգանական բջջի դերը և կյանքի էությունը, Կանտի կոսմոգոնիական վարկածը։ Ֆ. էնգելսը քննարկում է նաև բարոյականության, հավասարության, ազատության ու անհրաժեշտության և այլ հարցեր։
Երկրորդ բաժին
Երկրորդ բաժնում Էնգելսը, քննադատելով քաղաքատնտեսության վերաբերյալ Դյուրինգի հայացքները, տալիս է քաղաքատնտեսության առարկայի և մեթոդի սահմանումը, շարադրում Մարքսի ուսմունքը ապրանքի և արժեքի, հավելյալ արժեքի և կապիտալի, հողային ռենտայի մասին և այլն։ Քննադատելով բռնության իդեալիստական տեսությունը՝ էնգելսը ցույց է տալիս տնտեսության որոշիչ դերը հասարակության զարգացման մեջ, բացատրում է մասնավոր սեփականության և դասակարգերի ծագումը։
Կացին ախպեր
Պատմություն
Հովհաննես Թումանյանի երկերի լիակատար ժողովածուի 5-րդ հատորում տպագրվել է «Լուսաբեր» դասագրքից (2-րդ տարի, 1921 թվական) ։
Հակադյուրինգ
Երրորդ բաժին
Երրորդ բաժնում էնգելսը տալիս է գիտական կոմունիզմի տեսության և պատմության ակնարկ, պարզաբանում իր վերաբերմունքն ուտոպիական սոցիալիզմի նկատմամբ, հիմնավորում հասարակության կոմունիստական վերակառուցման խնդիրները և ուղիները, շարադրում մարքսիստական ուսմունքը սոցիալիզմի և կոմունիզմի մի շարք արմատական հարցերի՝ սոցիալիզմի և կոմունիզմի ժամանակ արտադրության ու բաշխման, պետության, ընտանիքի, դպրոցի, քաղաքի և գյուղի, ֆիզիկական և մտավոր աշխատանքի տարբերությունների վերացման մասին։ «Անտի-Դյուրինգը» առաջին անգամ հայերեն հրատարակվել է 1932 թվականին, Երևանում, Գ. Զաղեթյանի՝ գերմաներենից կատարած թարգմանությամբ։ Առ 1-ը հունվ. 1972 թվականին «Անտի-Դյուրինգը» հայերեն հրատարակվել է 5 անգամ։ Գրկ. Լենին Վ. Ի., Ֆրիդրիխ Էնգելս, Երկ., հ. 2։
Գրականություն
Կատեգորիա:1878 գրքեր Կատեգորիա:Փիլիսոփայական գրականություն Կատեգորիա:Մարքսիզմ Կատեգորիա:Քաղաքական գրականություն Կատեգորիա:Հասարակագիտության գրքեր
Կացին ախպեր
Ծանոթագրություններ
Կատեգորիա:Հովհաննես Թումանյանի հեքիաթներ Կատեգորիա:1907 գրականությունում
Դուրասնո
Դուրասնո (Durazno), բնակավայր Ուրուգվայում, Դուրասնո (դեպարտամենտ)Դուրասնո դեպարտամենտում, նավահանգիստ Ուրուգվայ գետի վրա։
Բնակչություն
Բնակչությունն ըստ 2011 թվականի տվյալների կազմում է 34 368 մարդ ։
Ծանոթագրություններ
Կատեգորիա:Ուրուգվայի բնակավայրեր Կատեգորիա:Ուրուգվայի քաղաքներ
Լիլի Ալեն
Լիլի Ռոուզ Բեաթրիս Քուփեր (առավել հայտնի է որպես Ալեն, ծնվել է 1985 թվականի մայիսի 2-ին), հայտնի է ինչպես Լիլի Ալեն, անգլիացի երգչուհի, երգերի հեղինակ, դերասանուհի, հաղորդավարուհի։ Նա կինոպրոդյուսեր Էլիսոն Օուենի և Կիտ Ալենի դուստրն է։ Ալենը թողել է ուսումը, երբ 15 տարեկան էր, դրանից հետո ավելի է կենտրոնացրել երաժշտության վրա և խորացրել է իր երաժշտական գիտելիքները։
2005 թվականին նա համագործակցել է Myspace, BBC Radio 1 և Recordings ընկերությունների հետ։
Նրա առաջին ալբոմը, որը կոչվեց «Smile» («Ժպիտ»), համարվել է բրիտանական ամենալավ ալբոմը 2006 թվականի հուլիսին ։ Նրա ռեկորդային դեբյուտը շատ լավ ընդունվեց հանդիսատեսի կողմից և վաճառվեց 2,6 միլիոն օրինակով ամբողջ աշխարհում։ Սրա շնորհիվ Ալենը արժանացավ Գրեմմի, Brit Awards և MTV Video Music Awards մրցանակներին։ Նա սկսեց նկարահանել իր թոք-շոուն՝ «Լիլի Ալենը և ընկերները» վերնագրով BBC Three-ի եթերում։
Նրա երկրորդ ալբոմը «It's Not Me, It's You» («Դա ես չեմ, դա դու ես») վերնագրով ավելի շատ հիշեցնում էր էլեկտրոփոփ ժանր, ոչ թե ռեգի, ինչպիսին առաջին ալբոմն էր։ Սա արժանացավ UK Albums Chart և ավստրալիական ARIA մրցանակներին և շատ լավ ընդունվեց քննադատների կողմից, ովքեր նշեցին, որ երգչուհու երաժշտական էվոլյուցիան ակներև է։ Եվրոպայում առավել հայտնի դարձան նրա «The Fear» և «Fuck You» երգերը։ Ալենը և Էմի Ուայնհաուսը 2009 թվականին արժանացել են «տարվա կին» մրցանակին ։
2009 թվականին Ալենը հայտարարեց, որ ցանկանում է որոշ ժամանակ դադարեցնել իր երաժշտական գործունեությունը։ 2011 թվականին նա թողարկեց սեփական լեբյլ ձայնագրությունը ։ 2013 թվականին Ալենը ցույց տվեց, որ նա սկսել է աշխատել իր երրորդ ալբոմի վրա, որն ավելի ուշ անվանվեց «Sheezus»: 2013 թվականի նոյեմբերի 12-ին Ալենը թողարկեց իր առաջին տեսահոլովակը «Hard out Here» երգի հիման վրա ։
Վաղ կյանքը
Ալենը ծնվել է Համերսմիթում՝ Լոնդոնի արևմտյան մասում, Քեյթ Ալենի և Էլիսոն Օուենի ընտանիքում ։ Նա ունի մեծ քույր, որի անունը Սարա է, փոքր եղբայր՝ Էլֆի և փոքր քույր՝ Ռեբեկա ։
Երեք տարեկանում Ալենը հայտնվեց Comic Strip Presents-ի, «The Yob» մասում, որտեղ նրա հայրը հեղինակներից մեկն էր։ Երբ Ալենը 4 տարեկան էր, նրա հայրը հեռացավ ընտանիքից ։ Որոշ ժամանակ նրա ընտանիքն ապրել է քաղաքապետարանի տրամադրած բնակարանում («council estate») : Ավելի ուշ ընտանիքը տեղափոխվում է Իսլինգտոն։ Որոշ ժամանակ նրանք ապրում են կոմիկ Հարի Էնֆիլդի հետ։ Երգիչ և կիթառիստ Ջո Սթրամերը մոտ էր Ալենի հետ ։
Նա սովորել է 13 դպրոցներում, այդ թվում Hill House School, Millfield, Bedales և հեռացվել է այդ դպրոցներից ծխելու և խմելու պատճառով ։ Երբ Ալենը 11 տարեկան էր, նախկին երաժշտական համալստարանի ուսանող Ռեյչել Սանթեսոն լսելով նրա «Wonderwall» երգը (երգը Oasis խմբի), հիանում է աղջկա ձայնով և հաջորդ օրն արդեն Ալենին երաժշտության դասեր է տալիս։ Սա Ալենին հասցրեց Դիսնեյ Դամբո դպրոցական միջոցառմանը, որի ժամանակ վերջինս երգեց «Mine Baby» երգը ։
2002-2005 թվականներ. կարիերայի սկիզբը
Երբ նրա ընտանիքը ուղևորվեց Իվիսա արձակուրդի համար, Ալենն ասաց իր մորը, որ նա ապրել է իր ընկերների հետ, Սան-Անտոնիո-Աբադում մնալու փոխարեն։ Նա գումար է վաստակել աշխատելով՝ պլաստիկ ֆանտաստիկ երաժշտական խանութում ։ Լիլին հանդիպել է իր առաջին տնօրենին՝ Ջորջ Լեմբին Իվիսայում։
Նա մերժվել է մի քանի լեյբլներում, որի պատճառը եղել է այն, որ նա խմում է և որ Կիտ Ալենի դուստրն է։ Ի վերջո նա կապեր է ստեղծում հոր հետ, որի ստորագրության միջոցով էլ 2002 թվականին համագործակցում է London Records-ի հետ ։
Այնուհետև նա որոշում է զբաղվել ծաղիկների խնամքով, սակայն որոշ ժամանակ անց կրկին վերադառնում է երաժշտությանը։ Ալենը սկսեց երգեր գրել այն պահից, երբ նրա մենեջերը նրան ներկայացրեց Future Cut-ի ստեղծագործություններից մեկը 2004 թվականին։ Նրանք սկսեցին աշխատել մի գրասենյակի նկուղային մասում ։
Չնայած նրան, որ Regal Recordings-ը արդեն գումար էր հատկացրել Coldplay և Gorillaz խմբերին իրենց ալբոմների համար, այնուամենայնիվ 2005 թվականին Ալենին ընկերության կողմից հատկացվեց դրամական օգնություն իր նոր ալբոմի համար ։
2006-2008 թվականներ
2009 թվականի հունվարին ալբոմը վաճառվեց 960 000 օրինակով Մեծ Բրիտանիայում և 520 000 օրինակով ԱՄՆ-ում ։
2007 թվականին նա երգեց Glastonbury Festival-ում ։
Ալենը նաև մի շարք պայմանագրեր է կնքել, որպեսզի BBC Three ТV-ում ցուցադրի իր սեփական շոուն «Լիլի Ալենը և իր ընկերները» անունով, որտեղ նա պետք է ներկայացներ իր ուղին, և ապացուցեր, որ արժանի է ունենալու երաժշտական մեծ ապագա  ։
Հյուրերի շարքում էին Մարկ Ռոնսոնը, Ջոաննա Փեյջը, Ձեյմս Քորդեն, Լորեն Լավերնան, Ռոիզին Մերֆին, Լուիս Ուոլշը և Դենի Դայերը ։ Շոուն գրավեց հանդիսատեսի միայն 2%-ի ուշադրությունը ։ Ալենը մասնակցեց War Child բարեգործական համերգին, որից ստացված գումարը նվիրվում էր պատերազմից փրկված երեխաներին։ Ալենը երգեց "Smile" և "Everybody’s Changing" երգերը ։
2008-2011 թվականներ. It's Not Me, It's You
Ալենը իր առաջին ալբոմից հետո փոխեց ձայնագրման EMI ստուդիան և տեղափոխվեց Terra Firma : Ալենը, մի քանի անգամ փոխելով պրոդյուսերներին, վերջում վերադարձավ Գրեգ Քերստինի մոտ, ով գրեց 3 երգ Alright, Still-ի համար։ Ալբոմը ձայնագրվեց Քրեստինի հետ Eagle Rock Studios ստուդիայում Լոս Անջելեսում ։
Լիլի Ալենը մի տեղ նշել է. «Մենք որոշեցինք ստեղծել ավելի զգացմունքային և ձայնային ստեղծագործություններ... Ես ցանկանում էի սկզբից մինչև վերջ աշխատել մի մարդո հետ, որպեսզի ամբողջ աշխատանքը կատարվի մի ձեռքով։ Ես ցանկանում էի զգալ, որ դա մի ամբողջականություն է։ Ես որպես մարդ մի փոքր մեծացել եմ, և հուսով եմ, որ դա երևում է իմ աշխտանքում»։
2008 թվականին նա հայտնվեց Glamour Awards-ի բեմում, և վիճեց Էլթոն Ջոն-ի հետ  :2008 թվականի հունիսի 29-ին Ալենը Մարկ Ռոնսոնի հետ մասնակցություն ունեցավ Գլաստոնբերի փառատոնին։ Էմոցիոնալ Ալենը իր «Littlest Things» կատարումը նվիրեց իր տատիկին, ով մահացել էր մեկ օր առաջ ։
«It's not me, it's you» երգը պետք է կատարվեր 2008 թվականի սկզբին, սակայն որոշ խնդիրների պատճառով այն հետաձգվեց և ներկայացվեց աշնանը։ 2008 թվականի աշնանը EMI-ն վերամիավորվեց։ Սրա արդյունքում որոշվեց կատարել ալբոմի վերջնական աշխատանքները ։
«It's not me, it's you» թողարկվել է 2009 թվականի փետրվարին։ Այս երգը Մեծ Բրիտանիայի, Կանադայի և Ավստրալիայի ստեղծագործական աշխատանքներից ճանաչվել է 1-ինը, իսկ ԱՄՆ-ում՝ 5-րդ տեղը   ։
2010 թվականի հոկտեմբերին Ալենը հաղթում է իր թվով երկրորդ IMT փոփ մրցանականը ԱՄՆ-ի երգը մրցույթում, իր "The Fear" երգի համար ։ Ալենը դարձավ National Portrait Gallery-ի դեմքը՝ մարկետինգային ընկերության շրջանակներում ։ Նկարիչը՝ Նադավ Քանդերը նկարը զարդարել էր գրելով «Վոկալիստ, խոսքերի հեղինակ» ։
Ալենը և Ջեյմի Հայենսը՝ The Kills խմբի կիթառիստը նվիրաբերեցին £48.350 երեխաների բարեգործական համույթին (The Hoping Foundation)։ Զույգը կատարեց «Dream a Little Dream of Me» երգը ։ Կարլ Լագերֆելդը՝ Chanel-ի գլխավոր դիզայները անձամբ է լուսանկարել Ալենին 2009 թվականի սեպտեմբերի պայուսակների գովազդի և վաճառքի համար ։ 2009 թվականի սեպտեմբերին Ալենը հայտարարեց, որ նա մտածում է իր կարիերի մասին, և չունի նոր ծրագրեր, որպեսզի հասնի նոր ռեկորդի ։ 2010 թվականի սեպտեմբերին նա ասաց, որ նրա վերջին համերգը 2 տարիների ընթացքում նրան օգնել է Muse խումբը Անգլիայի Լոնդոն քաղաքում, Ուեմբլի ստադիոնում ։
2010 թվականի սեպտեմբերի 15-ին Ալենը և իր քույրը բացեցին հագուստների սեփական խանութը «Lucy in Disguise» անվանումով։ Նույն թվականի նոյեմբերին նա դիմեց դատարան Associated Newspapers-ի դեմ, որը կատարել էր հեղինակային իրավունքների խախտում և հրապարակել էր տան լուսանկարները ։ Ալենը ոչ բոլորվին հրաժարվեց իր կարիերայից, քանի որ զբաղված էր իր տան հետ կապված խնդիրներով։ 2011 թվականի հունվարին նա թողարկեց սեփական լեյբլը՝ Sony Music-ի ֆինանսավորմամբ։ Հաջորդ ամսում նա սկսեց երգեր գրել «Բրիջիտ Ջոնսի օրագիրը» ֆիլմի համար, որը պետք է ներկայացվեր լոնդոնյան West End-ում 2012 թվականին ։
2012 թվականից մինչ այսօր. Sheezus
2013 թվականի օգոստոսին նա կրկին վերադարձավ իր նախկին պրոֆեսիոնալ անվանմանը՝ Լիլի Ալեն և նշեց, որ նոր երգը շուտով կլինի ։ 2013 թվականի նոյեմբերին Ալենը ձայնագրեց Keane խմբի «Somewhere Only We Know» երգը։ Այս երգը John Lewis-ի ամանորյա տեսահոլովակի համար էր։ Նոյեմեբերի 24-ին այն հայտնվեց Մեծ Բրիտանիայի սինգլների առաջին տեղում։ 2013 թվականի նոյեմբերի 12-ին Ալենի պաշտոնանական կայքում հայտնվեց նոր «Hard Out Here» երգի տեսահոլովակը ։
2014 թվականի հունվարի 13-ին «Air Balloon» երգի պրեմիերան կայացավ BBC Radio 1-ում և 2014 թվականի մարտի 2-ին դարձավ Ալենի երրորդ ստուդիական ալբոմի՝ Sheezus-ի 2-րդ սինգլը ։ 2013 թվականի նոյեմբերի 19-ին Ալենը հայտարարել էր, որ պետք է մասնակի 2014 թվականի Գլաստոնբելի փառատոնին ։ Նա հաստատեց, որ նոր երգ է գրել իր Sheezus ալբոմի համար ։ Գրեմ Նորթոնի հհետ հարցազրույցում, որը ցուցադրվել է 2014 թվականի փետրվարի 21-ին Ալենը հաստատեց, որ իր երրորդ ստուդիական ալբոմը կկոչվի Sheezs: Ալբոմը թողարկվեց 2014 թվականի մայիսի 5-ին  ։
Անձնական կյանք
Ալենը 2007 թվականի սեպտեմբերին սկսեց հանդիպել երաժիշտ Էդ Սայմոնի հետ՝ Chemical Brothers խմբից, իսկ դեկտեմբերին Ալենը հայտարարեց, որ նա և Սամսոնը երեխայի են սպասում ։ 2008 թվականի հունվարին Ալենը կորցրեց երեխային։ Ծանոթությունից 5 ամիս անց Ալենի և Սայմսոնի հարաբերությունները ավարտվվեցին։ Ալենը նշեց, որ նա 3 շաբաթ անց է կացրել հոգեբուժարանում, քանի որ շատ ծանր է տարել երեխայի կորուստը ։ 2009 թվականին Ալենը սկսեց հանդիպել Սեմ Քուփերի հետ, մասնագիտությամբ ճարտարապետ և դեկորատոր ։
2010 թվականի օգոստոսի 5-ին Ալենը հայտարարեց, որ նրանք երեխայի են սպասում։ Ավելի ուշ հայտարարեցին, որ երեխան տղա է։ Ալենը սկզբնականն շրջանում ծանր էր տանում հղիությունը, այդ թվում նա սկզբնական ամիսներում արյունահոսում էր։ Հոկտեմբերի վերջին՝ հղիությունից 6 ամիս անց Ալենը հիվանդացավ վիրուսային վարակով, իսկ երեխային սպառնում էր մահացած ծնվելու վտանգը (նոյեմբերի 1)։ Նոյեմբերի 6-ին Ալենը հիվանդանոցում բուժում ստացավ       ։ Ալենը և Քուփերը նշանադրվեցին 2010 թվականի դեկտեմբերին Բալիում՝ հանգստի ժամանակ ։ Նրանք ամուսնացան 2011 թվականի հունիսի 11-ին Սենթ Ջեյմսում Cranham եկեղեցում, Գլոստերշիրում, Անգլիա։ Ալենն ունեցավ աղջիկ երեխա (Էտել Մերի)՝ 2011 թվականի նոյեմբերի 25-ին  ։ 2013 թվականի հունվարի 8-ին Ալենն ունեցավ 2-րդ երեխային ։ Նա Սեմ Սմիթի զարմիկն է։
Հակասություններ
Իր անկեղծության պատճառով Ալենը հաճախ էր դառնում կռիվների պատճառ, որոնք իր կարիերիայի սկզբում բավական շատ էին։ Ալենը մի անգամ նշել է. «Ես զգում էի, որ...Տեր Աստված, կարճ ասած, ես տգեղ եմ, ես ատում եմ բոլոր նրանց, ովքեր ցուցադրում են իրենց գեղեցկությունը» ։
2007 թվականի հունիսի 28-ին Ալենին ձերբակալել էին այն բանի համար, որ նա հարձակվել է Լոնդոնում իրեն լուսանկարող Քեվին Ռաշի վրա, այն պահին, երբ նա մտնում է լոնդոնյան Ուեստ-Էնդում գտնվող գիշերային ակումբ։ Դրանից առաջ նա իր Myspace-ում գրառում էր կատարել այն մասին, որ իրեն դուր չեն գալիս պապարացի լուսանկարողները ։ 2009 թվականի փետրվարին նա գրառում կատարեց. «Տհաճ է, երբ մարդիկ ուղղակի հավաքում են տվյալներ այլ մարդկանց մասին և խոսում դրանից մասին» ։ 2009 թվականի սեպտեմբերից Ալենը դադարեց օգտվել սոցիալական ցանցերից ։
2009 թվականի մայիսին ֆրանսիական ժուրնալը՝ So Foot-ը (ժուրանալը ֆուտբոլի մասին է) ներկայացրել էր կեղծ հարցազրույց, իբր նա վատ խոսքեր է ասել Դեյվիդ Բեքհեմի և Վիկտորիա Բեքհեմի մասինն։ Այնուհետև տվյալների մի մասը տպագրեց նաև բրիտանաական The Sun-ը։ Երկու հրատարակություններն էլ որոշ ժամանակ անց վճարեցին Ալենին բարոյական վնաս հասցնելու համար ։
2012 թվականի օգոստոսին նրան մեղադրեցին ռասիզմի մեջ, այն բանից հետո, երբ նա գրեց հետևյալը. «Ես ատում եմ, երբ սև տաքսիստները ամբողջ ճանապարհին զրուցում են հեռախոսով, ես ցանկանում եմ ՉԱՏ»։ Ալենը պատասխանեց սրան, որ Մեծ Բրիտանիայում և Եվրոպայում տաքսիսներին անվանում են «սև», քանի որ նրանք ներկված են սև գույնով ։
Աղբյուրներ
Կատեգորիա:NME Awards մրցանակի դափնեկիրներ Կատեգորիա:Անգլիացի կինոդերասանուհիներ Կատեգորիա:Անգլիացի ֆեմինիստներ Կատեգորիա:Դերասանուհիներ այբբենական կարգով Կատեգորիա:Էլեկտրոփոփ երաժիշտներ Կատեգորիա:21-րդ դարի երգչուհիներ Կատեգորիա:Brit Awards մրցանակի դափնեկիրներ Կատեգորիա:21-րդ դարի անգլիացի դերասանուհիներ
Ջեֆերսոն շրջան (Նյու Յորք)
Ջեֆերսոն շրջան (Jefferson County), ԱՄՆ Նյու Յորք նահանգի 62 վարչական միավորներից մեկը։ Ընդհանուր տարածությունը 4.810 կմ² է, բնակչությունը՝ 116.229 մարդ (2010 թ. տվյալներով)։ Շրջկենտրոնն է Ուոտերթաուն բնակավայրը։ Կազմավորվել է 1805 թ.։
Սարչապետ
Սարչապետ, գյուղ Հայաստանի Հանրապետության Լոռու մարզի Տաշիր համայնքում ։
Ընդհանուր տեղեկություններ
Մշտական բնակչության թվաքանակը 2010 թվականի հունվարի 1-ի դրությամբ կազմում է 2.100 մարդ։ Մակերեսը՝ 23.9 կմ²։
Համայնքի հեռավորությունը մարզկենտրոնից (Վանաձոր) 68 կմ է, նախկին շրջկենտրոնից (Կալինինո, այժմ՝ Տաշիր)՝ 16 կմ։ Համայնքում հիմնականում զբաղվում են ցորենի, գարու, կարտոֆիլի արտադրությամբ։ Անասնապահությամբ զբաղվողները արտադրում են կաթ, միս։ Համայնքում կան նաև մեղվաբուծությամբ զբաղվողներ։ Զգալի թիվ են կազմում գյուղից ամեն տարի նախկին ԽՍՀՄ հանրապետություններ արտագնա աշխատանքի մեկնողները։ Շատ են արտագաղթողները։
Համայնքն ունի միջնակարգ դպրոց։ Կա գործող եկեղեցի, բուժկետ, առևտրի կետեր։ Մինչև 2009 թիվը գործել է մշակույթի կենտրոն, ինչպես նաև գրադարան՝ 11.289 անուն գրքով։ Համայնքում հասանելի են ինտերնետային ցանցի և բջջային հեռախոսակապի ծառայությունները (Վիվա-ՄՏՍ, Տելեկոմ Արմենիա, Յուքոմ, Իքոմ)։
Հայաստանում տեղական ինքնակառավարման համակարգի ներդրումից ի վեր Սարչապետ համայնքի ղեկավար են ընտրվել Վոլոդյա Ավդալյանը (ղեկ. 1997-2000 թվականներ), Նոդար Բարոյանը (ղեկ. 2000-2003 թվականներ), Արգամ Պողոսյանը (ղեկ. 2003-2008 թվականներ) և Բորիս Բարոյանը (ղեկ. 2008 թվականից)։
Պատմական ակնարկ
Համայնքը ձևավորվել է XIX դարի 20-30-ական թվականներին։ Բնակչությունը հիմնականում Արևմտյան Հայաստանի Մուշից, Ալաշկերտից գաղթածներն են, որոնք 1826-1828 թթ. Ռուս-պարսկական պատերազմի օրերին գաղթել են վերոհիշյալ և մյուս գավառներից և ճանապարհ ընկել դեպի Արևելյան Հայաստան։
Սերնդեսերունդ փոխանցված տեղեկության համաձայն տեղահանված ընտանիքները մտադրված են եղել անցնել ներկայիս Վրաստանի տարածք, սակայն սայլի անիվը ջարդվել է, և նրանք, չկարողանալով հաղթահարել Լոքը, հաստատվել են սարի ստորոտում, որը հյուսիսից սահմանակից է Վրաստանին։ Գյուղի անվան ճշգրիտ ստուգաբանությունը հայտնի չէ։ Որոշ աղբյուրներում նշվում է, որ «սարչապետ» պարսկերենից թարգմանաբար նշանակում է «թռչնի բույն» (սարերով շրջապատված գյուղն իր աշխարհագրական դիրքով կարելի է նմանեցնել թռչնաբնի)։ Մեկ այլ տարբերակով անվանումն առաջացել է «սառցաբերդ» (Լոք սարի բերդի հետ կապելով) բառի հնչյունափոխմամբ։
Բնակչություն
'''2011 թ. մարդահամարի տվյալներով Սարչապետում առկա(մշտապես բնակվող, հաշվառման պահին ներկա և ժամանակավոր ներկա՝ մեկ տարուց պակաս ժամկետով բնակվող) բնակչության թիվը 1463-ն է'''։
Մշտական(մշտապես բնակվող ու հաշվառման պահին ներկա և ժամանակավոր՝ մեկ տարուց պակաս ժամկետով բացակայող) բնակչության թիվը 2127-ն է։
Աշխարհագրություն և կլիմա
Բնակավայրի ռելիեֆը լեռնային է, խիստ էռոզացված, ամռանը զով է, ձմռանը՝ չափավոր ցուրտ։ Ձմռան տևողությունը 202 օր է, իսկ ամռանը՝ 163 օր։ Տարեկան միջին ջերմաստիճանը 3.6 °C է, իսկ առավելագույնը՝ +28 °C -30 °C։ Տարեկան տեղումների քանակը 700-720մմ է։ Հողերը գտնվում են 30-40° թեքության վրա։ Կլիմայական անբարենպաստ և աշխարհագրական անբարենպաստ դիրքի հետևանքով բերքատվությունը ցածր է։ Գյուղի կենտրոնի բարձրությունը ծովի մակերևույթից 1705 մ է։
Պատմական հուշարձաններ
Գյուղի կենտրոնում կա կաթոլիկ եկեղեցի՝ կառուցված 1913 թվականին, որը կիսավեր վիճակում է և չի գործում։
2005 թ.-ից համայնքում գործում է նոր՝ առաքելական Սուրբ Մարիամ Աստվածածին եկեղեցին, որը կառուցվել է ծնունդով սարչապետցի բարերար Ազատ Մարտիրոսյանի մեկենասությամբ։
Համայնքի հյուսիսային մասում՝ ծովի մակերևույթից 2147 մետր բարձրություն ունեցող Լոք սարի վրա կա մատուռ, որը տարիներ ի վեր ուխտատեղի է հանդիսացել համայնքի և մոտակա բնակավայրերի ազգաբնակչության համար։ Ժողովրդականություն է վայելում հատկապես այստեղ անցկացվող «Համբարձման օր» կոչվող տոնակատարությունը, որը նշվում է Հիսուս Քրիստոսի Համբարձման տոնի օրը։
Լոք սարի գագաթին գտնվող հինավուրց բերդի պատմությունը բացահայտված չէ։ Այս բարձունքի վրա կա նաև անհայտ ճգնավորի գերեզման։ Սարչապետցի աշուղ Արամի Լոքի խորհրդավոր ավերակներին ձոնված «Լոքան բերդ» գողտրիկ ստեղծագործությունը այսօր բոլոր սարչապետցիների միասնության խորհրդանիշն է դարձել։
Կրթություն
Դպրոցը հիմնադրվել է 1947 թ., սկզբում եղել է տարրական, այնուհետև յոթնամյա, իսկ 1959 թ-ից՝ միջնակարգ։ Դպրոցի մասնաշենքերը կառուցվել են 1961 թ. և 1984 թ.։ 1974-1975 ուս. տարում դպրոցն ունեցել է 920 աշակերտ, այժմ ՝ 180։
Աղբյուրներ և արտաքին հղումներ
Կատեգորիա:Լոռու մարզի գյուղեր Կատեգորիա:Լոռու մարզի բնակավայրեր
Նոր Հայկաջուր
Նոր Հայկաջուր, գյուղական համայնք Արցախի Հանրապետության Մարտակերտի շրջանում։ Տեղաբաշխված է հանրապետության արևելյան հատվածում։ Մարտակերտ շրջկենտրոնից գտնվում է 13 կմ հեռավորության վրա, իսկ մայրաքաղաք Ստեփանակերտից՝ 41 կմ հեռավորության վրա։
Աշխարհագրություն
Համայնքը հարթավայրային է, ունի 1378.03 հա տարածք, որից 1218.20 հա գյուղատնտեսական նշանակության։ Համայնքի տարածքում առկա են թվով 3 աղբյուրներ` «Երե», «Հոռին» և «Տնջրե»։
Հայ-ադրբեջանական պատերազմ (2020)
2020 թվականի հայ-ադրբեջանական պատերազմի հետևանքով գյուղը հայաթափվել և անցել է Ադրբեջանի զինված ուժերի վերահսկողության ներքո  ։
Բնակչություն
2015 թվականին Նոր Հայկաջուր համայնքի բնակչության թվաքանակը կազմում է 194 մարդ, կա 57 տնտեսություն։
Բնակավայրի ազգաբնակչության փոփոխությունը.
Տնտեսություն
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։
Տեսարժան վայրեր
Կան պատմամշակույթային հուշարձաններ՝ դամբարաններ (մ.թ.ա. 2-1 հազ.)։
Հասարարակական կառույցներ
2015 թվականի դրությամբ գործում էր գյուղապետարան, մշակույթի տուն, բուժկետ, միջնակարգ դպրոց, որտեղ սովորում էին 21 աշակերտներ ։
Արտաքին հղումներ
Կատեգորիա:Մարտակերտի շրջանի գյուղեր Կատեգորիա:Մարտակերտի շրջանի բնակավայրեր
Աբդուլա Գյուլ
Աբդուլա Գյուլ (Abdullah Gül), թուրք քաղաքական գործիչ, ով եղել է Թուրքիայի 11-րդ նախագահը (2007-2014)։ Ծնվել է 1950 թվականի հոկտեմբերի 29-ին։ Գյուլը նախապես հինգ ամիս եղել է Թուրքիայի վարչապետ (2002-2003) և Թուրքիայի արտաքին գործերի նախարար (2003-2007)։
Թուրքիայի վարչապետ Ռեջեփ Թայիփ Էրդողանի ընտրումը Աբդուլա Գյուլին իբրև նախագահական թեկնածու զորավոր ընդդիմություն է տեսել աշխարհիկ թուրքերի կողմից։ 2007 թվականի մայիսին, Գյուլի առաջին փորձը նախագահ լինելու խափանվել է Սահմանադրական դատարանի աշխարհական անհանգստությունը Գյուլի իսլամիստ հավատքների վրա, քանի որ իր կինը, Հայրյունիսա Գյուլը, կրում է հիջաբ, որը նշանակում է քաղաքական իսլամ ։ Սակայն, 2007 թվականի պառլամենտական ընտրություններից հետո, որը հաղթել է ԱԿՊ կուսակցությունը 46.6% ձայների հարաբերակցությամբ, Գյուլ ընտրվում է նախագահ։ Գյուլը միակ թուրք առաջնորդն է, ով 2008 թվականին այցելել է Հայաստան։ Այս այցը «դավաճանություն» է կոչվել ազգայնական թուրքերի կողմից ։
Արտաքին հղումներ
Կատեգորիա:Թուրքիայի նախագահներ Կատեգորիա:Թուրքիայի վարչապետներ Կատեգորիա:Թուրքիայի արտաքին գործերի նախարարներ Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ Կատեգորիա:Թուրքիայի 23-րդ գումարման մեջլիսի պատգամավորներ Կատեգորիա:Թուրքիայի փոխվարչապետներ Կատեգորիա:Թուրքիայի Արդարություն և զարգացում կուսակցության քաղաքական գործիչներ Կատեգորիա:Անձինք Անկարայից Կատեգորիա:Անձինք Կեսարիայից Կատեգորիա:Թուրք ակադեմիկոսներ Կատեգորիա:Թուրք սուննի մուսուլմաններ Կատեգորիա:Կապադովկիայի հույներ Կատեգորիա:Թուրքիայի 21-րդ գումարման մեջլիսի պատգամավորներ Կատեգորիա:Թուրքիայի 22-րդ գումարման մեջլիսի պատգամավորներ Կատեգորիա:Թուրքիայի 20-րդ գումարման մեջլիսի պատգամավորներ Կատեգորիա:Թուրքիայի նախարարներ Կատեգորիա:Թուրքիայի պետնախարարներ Կատեգորիա:Տնտեսագիտական գիտությունների դոկտորներ Կատեգորիա:Թուրքիայի քաղաքական գործիչներ Կատեգորիա:Լոնդոնի համալսարանի շրջանավարտներ Կատեգորիա:Թուրք տնտեսագետներ Կատեգորիա:Բաղնիքի շքանշանի Մեծ Խաչի ասպետներ
Նոր Կարմիրավանի պատմության և մշակույթի անշարժ հուշարձանների ցանկ (Մարտակերտի շրջան)
Այս հոդվածը ներկայացնում է Արցախի Հանրապետության Մարտակերտի շրջանի Նոր Կարմիրավան գյուղի պատմության և մշակույթի հուշարձանների ցանկը ։ Ցանկում ներառված է ընդամենը 2 հուշարձան։
Ծանոթագրություններ
Կատեգորիա:Մարտակերտի շրջանի հուշարձանների ցանկեր
Կարակալպակներ
Կարակալպակներ (թուրք․՝ կարակալպակ — սև գլխարկ, կարակալպակերեն՝ Qaraqalpaqlar, Қарақалпақлар), թյուրքական էթնիկական խումբ, Կարակալպակստանի հիմնական բնակչությունը։ Ընդհանուր թիվն աշխարհում կազմում է 620 000 (որից 500 000-ը՝ Կարակալպակստանում)։
Ապրում են նաև Միջին Ասիայի այլ երկրներում, մասնավորապես Ղազախստանում և Աֆղանստանում։ Լեզուն կարակալպակերենն է։ Դավանում են սուննի իսլամ։ Մինչև XX դ. սկիզբը կարակալպակներիի տնտեսական, հասարակական և ընտանեկան կյանքում պահպանվում էին տոհմացեղային հարաբերություններ։
Կատեգորիա:Ուզբեկստանի ազգեր Կատեգորիա:Ասիայի թյուրքական ժողովուրդներ
Կապակցվածություն
Կապակցվածություն, տոպոլոգիական տարածության ենթաբազմության կարևոր հատկություն, որն արտահայտում է մեկ ամբողջական կտորից կազմված լինելու իմաստ։
Կապակցվածության ճշգրիտ սահմանումը հետևյալն է.
X տոպոլոգիական տարածության M ենթաբազմությունը կոչվում է կապակցված, եթե այն հնարավոր չէ ներկայացնել M= A⊂B տեքսով, որտեղ A-ն և B-ն ոչ դատարկ, M-ի նկատմամբ բաց (կամ փակ) և չհատվող բազմություններ են։
Միաչափ էվկլիդեսյան տարածության մեջ (թվային ուղղի վրա) կապակցված են միայն հետևյալ տեսքի ենթաբազմությունները՝ փակ, կիսափակ, բաց (սահմանափակ կամ ոչ) միջակայքերը։ Հարթության (R2 տարածության) մեջ շրջանը, էլիպսը, պարաբոլը կապակցված ենթաբազմություններ են, հիպերբոլը կապակցված չէ։